EkBass/fiwiki-20250220-pages-articles huggingface dataset:
Ajax

Ajax voi viitata seuraaviin: * Aias (lat. Ajax), Telamonin poika, Salamiin kuningas kreikkalaisessa mytologiassa * Aias (lat. Ajax), Oileuksen poika, Lokriin kuningas kreikkalaisessa mytologiassa * 1404 Ajax, asteroidi * Ajax, Colgate-Palmolive-yhtiön valmistama puhdistusaine * Ajax (Asynchronous JavaScript and XML), ohjelmointitekniikka www-verkkosovelluksien kehittämiseen * Ajax, kaupunki Ontariossa Kanadassa * Ajax, brittiläinen panssariajoneuvo * Ajax, yhdysvaltalaisen Nash Motorsin 1925–1926 valmistama automerkki ==Alukset== * Höyryvene Ajax, suomalainen matkustaja-alus * USS Ajax (1864), Yhdysvaltain laivaston Caonicus-luokan monitori ;Britannian kuninkaallinen laivasto * HMS Ajax (1767), parannellun Suffolk-luokan 74-tykkinen kolmannen luokan linjalaiva *Ajax-luokka (linjalaiva) 74-tykkinen kolmannen luokan linjalaivaluokka ** HMS Ajax (1798), Ajax-luokan 74-tykkinen kolmannen luokan linjalaiva * HMS Ajax (1809), Armada-luokan 74-tykkinen kolmannen luokan linjalaiva * HMS Ajax (1867), Vanguard-luokan 78/80 -tykkinen toisen luokan linjalaiva *Ajax-luokka (taistelulaiva) taistelulaivaluokka ** HMS Ajax (1880), Ajax-luokan rautaverhoiltu taistelulaiva * HMS Ajax (1912), King George V -luokan taistelulaiva * HMS Ajax (22), Leander-luokan kevyt risteilijä * HMS Ajax (F114), Leander-luokan fregatti * HMS Ajax (S125), Astute-luokan sukellusvene ;Ruotsin merivoimat *HMS Ajax (A252), hinaaja ==Urheilu== * AFC Ajax, hollantilainen jalkapalloseura Amsterdamista * Ajax Cape Town, eteläafrikkalainen jalkapalloseura Kapkaupungista * Ajax Heroes, tanskalainen käsipalloseura Kööpenhaminasta * FC Ajax Lasnamäe, virolainen jalkapalloseura Tallinnasta ==Muita== *operaatio Ajax, CIA:n koodinimi vuoden 1953 Iranin vallankaapaukselle
Mesoni

Hiukkasfysiikassa mesoni on kvarkista ja antikvarkista koostuva hadroni. (Toinen hadroneihin kuuluva ryhmä on baryoni.) Mesoni on bosoni, eli sen spin on kokonaisluku. Mesonit ovat epästabiileja ja hajoavat nopeasti itsestään kevyemmiksi hiukkasiksi, yleensä leptoneiksi. Mesonit voidaan jakaa spinien perusteella spin 0 ja spin 1 -mesoneihin. Spin 0 -mesoneilla kahden kvarkin spinit ovat erisuuntaiset ja spin 1 -mesoneilla samansuuntaiset. Keveimmät mesonit kuuluvat spin-nolla -oktettiin. Näitä ovat pionit (kaksi varattua ja yksi neutraali), kaonit (kaksi varattua ja kaksi neutraalia) ja eeta-mesoni (neutraali). Näiden massat ovat pionien 140 MeV:sta kaonien 500 MeV:iin. ==Lähteet== ==Aiheesta muualla== * HyperPhysics – Table of Mesons * Luokka:Seulonnan keskeiset artikkelit
Nias

Nias on saari Indonesiassa noin 120 km Sumatran länsipuolella. Vuonna 2014 Niasin väkiluku oli 788 132 ja pinta-ala 5 125 km². Saari oli kuuluisa hippien ja surffareiden matkakohde 1960-luvulla. Siellä on myöhemmin järjestetty useita kansainvälisiä surf-kisoja ja Lagundri Bayn rantaa pidetään yhtenä maailman parhaista surffauspaikoista. == Kulttuuri == Niasin kulttuuri on kehittynyt omintakeisesti maantieteellisen eristyneisyyden tähden. Tunnettuja traditioita ovat muun muassa Indonesian 1000 rupian setelissä kuvattu kivihyppy ja paikallinen sotatanssi. == Vuoden 2004 ja 2005 maanjäristykset == 26\. joulukuuta 2004 saaren pohjoispuolella tapahtunut maanjäristys aiheutti kymmenen metriä korkeat tsunamit ja tappoi 122 ihmistä. Satoja jäi kodittomaksi. 28\. maaliskuuta 2005 maa järisi jälleen saaren lähistöllä. Ainakin 300 ihmistä kuoli järistyksen aiheuttamissa tuhoissa. == Lähteet == ==Aiheesta muualla== * niasisland.com Luokka:Indonesian saaret
Apollodoros Damaskolainen

Apollodoros Damaskolainen (; k. 129) oli syyrialainen arkkitehti ja insinööri, joka työskenteli roomalaisten palveluksessa ensimmäisellä ja toisella vuosisadalla. Hän suunnitteli Roomaan Trajanuksen forumin ja mahdollisesti Trajanuksen pylvään ja Basilica Ulpian, sekä sillan Tonavan yli Daakiaan. Oltuaan uransa huipulla Trajanuksen hovissa hän joutui Hadrianuksen epäsuosioon ilmeisesti väheksyttyään tämän suunnitelmia. Hänet karkotettiin Roomasta ja myöhemmin teloitettiin. Apollodoros kirjoitti useita teoksia rakennustaiteesta ja -tekniikasta, joista Sotakoneet () on säilynyt jälkipolville. == Lähteet == == Aiheesta muualla == Luokka:Antiikin kreikkalaiset arkkitehdit
Sibolga

Sibolga on satamakaupunki Sumatran saaren länsirannikolla Indonesiassa. Sieltä on lauttayhteys lännessä sijaitseville saarille kuten Simeulueen ja Niasiin. Sibolgassa on historiallisia nähtävyyksiä, rantoja ja koralliriuttoja saarien rikkomalla rannikolla. Vuoden 2010 laskennassa kaupungin väkiluku oli noin 84 500. Poncan Ketek -saarella Sibolganlahdella sijaitsi aikaisemmin linnoitus, jossa brittiläiset, hollantilaiset, ranskalaiset ja amerikkalaiset kauppiaat pysähtyivät. == Lähteet == ==Aiheesta muualla== Luokka:Indonesian kaupungit
Apollonios Pergeläinen

Apollonios Pergeläinen (, ; 200-luku eaa.) oli antiikin kreikkalainen matemaatikko ja tähtitieteilijä, joka oli kotoisin Pergestä Pamfyliasta. Antiikin aikana häntä kunnioitettiin nimityksellä ”Suuri Geometrikko”. Apollonioksen nimi esiintyy usein latinalaistetussa muodossa Apollonius, hänen kotipaikkansa nimi myös muodossa Perga. Apollonioksen tärkeimmät tutkimukset kohdistuivat kartioleikkauksiin eli käyriin, jotka nykyään tunnetaan paremmin toisen asteen käyrinä. Hänen Konika-teoksensa on yleisesitys kartioleikkauksista. Siinä hän käy läpi kartioleikkausten halkaisijat, tangentit, normaalit, leikkaamisen ja asymptootit. Suurin osa Apollonioksen teoksista on hävinnyt ja muutamia tunnetaan nimeltä ja sisältö pääpiirteisesti myöhempien aikojen historioitsijoiden avulla, etenkin Pappos Aleksandrialaisen kirjoitukset ovat olleet ensiarvoisen tärkeitä. Myös Konika oli keskiajalle saakka kateissa, mutta teoksen löydyttyä se oli tärkeässä asemassa luomassa tieteellisen vallankumouksen matemaattisia perusteita. Apollonios keksi sanat ellipsi, paraabeli ja hyperbeli. Hän esitti myös hypoteesin taivaankappaleiden epäkeskisistä radoista, millä hän selitti esimerkiksi Kuun kiertonopeuden vaihtelun. Apollonioksen mukaan on nimetty myös kolmiota koskeva Apolloniuksen lause. == Lähteet == == Aiheesta muualla == * * Luokka:Antiikin kreikkalaiset matemaatikot
MUD

MUD (alun perin Multi-User Dungeon, myöhemmin myös Multi-User Dimension tai Domain) on monen käyttäjän tietokoneroolipeli, joka toimii tyypillisesti Internet-palvelimella tai BBS:ssä. Pelissä pelaaja omaksuu pelihahmon roolin ja näkee tekstikuvauksia peliympäristöstä, esineistä sekä toisista pelaajista ja tietokoneen ohjaamista pelihahmoista (NPC). Pelaajat kommunikoivat peliympäristön ja toistensa kanssa kirjoittamalla. Pelikomennot annetaan yleensä englanniksi. Useimmat MUDit ovat ilmaisia, pyörivät harrastuksen pohjalta ja vapaaehtoisten lahjoitusten turvin. Perinteinen MUD esittää fantasiamaailmaa, jossa elää esimerkiksi ritareita, velhoja, haltioita, kääpiöitä ja menninkäisiä. Pelin tarkoituksena on tappaa hirviöitä, tutkia laajaa pelimaailmaa ja suorittaa tehtäviä, sekä keskustella muiden pelaajien kanssa ja muodostaa ryhmiä vaikeimpien vastusten suorittamiseksi. Lisäksi on MUDeja, joissa liikutaan vaikkapa science fiction -ympäristössä. Osaa MUDeista (erityisesti MOO:ta) käytetään lisäksi etäopiskeluun tai virtuaalikonferensseihin. MUDit ovat keränneet huomiota myös tieteellisissä tutkimuksessa esimerkiksi viestinnän, sosiologian, oikeustieteen ja taloustieteen alueilla. Ensimmäinen MUD ilmestyi vuonna 1979. Suurimman suosionsa MUDit saavuttivat 1990-luvun alkupuolella Internetin ja yleiseen levitykseen julkaistujen MUD-pohjien/-ohjelmistojen yleistymisen myötä. Nykyään roolipelaaminen verkossa on siirtynyt graafisemman MMORPG:n suuntaan. MUDeista poiketen nämä ovat useimmiten kaupallista liiketoimintaa. Suomen käyttäjämäärältään pelatuin MUD on 14. huhtikuuta 1990 Suomessa avattu BatMUD. == Ensimmäinen MUD == MUD, tai MUD1, (Multi-User Dungeon) oli ensimmäinen virallinen MUD. Sen loivat Essexin yliopistossa Roy Trubshaw ja Richard Bartle noin vuosina 1978-1979\. Peli toteutettiin DECsystem-10 suurtietokonejärjestelmälle aluksi koneen symbolisella konekielellä (MACRO-10) ja myöhemmin uudelleen käyttäen korkeamman tason BCPL-kieltä. BCPL-versio valmistui pääsiäiseksi 1980, ja useimmat pitävät sitä alkuperäisenä MUDina, vaikka kyseessä oli itse asiassa pelin kolmas versio. Bartlen mukaan nimi MUD viittaa Zork-tekstiseikkailuun, joka oli yhden hengen peli. Bartle ja Trubshaw halusivat omassa pelissään korostaa moninpelattavuutta (multi-user). Essexin MUD ei ollut 1970-luvun lopulla ainoa lajiaan. Samoihin aikoihin laadittiin myös toinen samantyyppinen peli, Milieu, myöhemmin Scepter of Goth. Nämä kaksi projektia etenivät käytännössä toisistaan tietämättä. == Katso myös == * AberMUD * DikuMUD * LPMud * MOO * TinyMUD * Luettelo MUDeista == Lähteet == * Early Mud History, Bartle, Richard == Aiheesta muualla == * MUD-tyyppien luokittelua * Varhaista MUD-historiaa - vanhoja uutisryhmäpostauksia * Virtuaalimaailmojen aikajana - pelisuunnittelija Raph Kosterin sivu * The Mud Connector - perinteinen MUD-sivusto, joka sisältää mm. keskustelufoorumin ja MUD-listauksia * Wikian MU*Wiki * Wikian MUD Wiki * Mudpedia * Luokka:Yksittäiset MUD-pelit Luokka:Videopelien lajityypit
Simeulue

Simeulue on saari Indonesiassa, 150 kilometriä Sumatran saaren länsirannikolta. Suurin osa saaren asukkaista on muslimeja. Vuoden 2004 Intian valtameren maanjäristyksessä saari oli lähellä järistyksen keskustaa, mutta ihmishenkiä menetettiin yllättävän vähän johtuen siitä, että saaren asukkaat ovat tottuneet maanjäristyksiin ja tsunameihin ja tiesivät lähteä pois rannikolta järistyksen sattuessa. Myös 28. maaliskuuta 2005 Sumatran maanjäristys sattui Simeuluen ja Niasin saaren välissä. Sadan ihmisen kerrotaan menehtyneen. *Luokka:Indonesian saaret *Luokka:Aceh
Ägidius Tschudi

Ägidius Tschudi (Aegidius eli Gilg Tschudi, 5. helmikuuta 1505 Glarus – 28. helmikuuta 1572 Glarus) oli sveitsiläinen historioitsija, jota pidetään sveitsiläisen historiankirjoituksen perustajana. Hän oli Ulrich Zwinglin oppilaita vaikka olikin katolilainen. Hänen tunnetuin teoksensa on Chronicon Helveticum. Tschudi toimi vuodesta 1558 Glaruksen kanttonin hallinnon johtajana. Hän oli oppinut teologi ja harras katolisuuden kannattaja. Hän keräsi laajan historiallisen aineskokoelman ja jätti jälkeensä useita käsikirjoituksia, joista J. R. Iselin julkaisi 1734–1736 teoksen nimellä Chronicon Helveticum (kattaa vuodet 1000–1470), jota kuitenkin pidetään varsin epäluotettavana.:Tschudi, Ägidius, Tietosanakirja. Osa 9, palsta 1848. Tietosanakirja-osakeyhtiö 1917 ==Lähteet== Luokka:Sveitsiläiset historioitsijat Luokka:Vuonna 1505 syntyneet Luokka:Vuonna 1572 kuolleet
Vishnu

Vishnu (hindiksi विष्‍णु, IAST: Viṣṇu, myös Višnu) on hindulaisuuden jumaluuden kolmiopin rakkautta ja elämää ylläpitävä jumala (Brahma on luojajumala ja Shiva on tuhoava ja uudelleenluova). Vishnu tunnetaan myös nimellä Narayana. Vishnua ja hänen ruumiillistumiaan palvoo hindulaisuuden vaishnalainen (vishnulaisuus) suuntaus. Se on yksi hindulaisuuden pääsuuntauksista. Vishnu kuvataan usein nelikätisenä ja sinisenä. Hänen tunnuksiaan ovat kiekonmuotoinen chakra/chakram ja kotilo. Vishnun puoliso on rikkauden, valon ja tiedon jumalatar Lakshmi. Vishnulaisten uskonnollisia harjoitteita kutsutaan nimellä Bhakti. Sana on johdettu juuresta "bhaj" ja se tarkoittaa "palvoa". Uushindulainen Krishna-liike on Vishnun ruumiillistumia palvovista traditioista länsimaissa tunnetuin. Krishna on Vishnun kahdeksas ruumiillistuma. Hindulaisuuden mukaan Vishnu on ilmestynyt maan päälle kymmenessä erilaisessa ruumiillistumassa eli avataroissa. Nämä ovat: # Matsya, kala joka pelasti maailman vedenpaisumukselta. # Kurma, kilpikonna, jonka kilpeä käytettiin maitomeren kirnuamisessa. # Varaha, urossika, joka torahampaillaan nosti maan jumalattaren alkumerestä. # Narasimha, ihmisleijona, joka kukisti kynsillään demonin. # Vamana, kääpiö, joka sai kuninkaalta maata kolmen askeleen verran. Kuninkaan suostuttua tähän Vamana kasvoi jättiläiseksi ja astui koko maan halki syösten kuninkaan manalaan. # Parasurama, "Rama kirveen kanssa", vapautti bramiinit kshatriya-kastin sorrosta. # Rama tai Ramachandra, sankari joka murskasi Ravana-demonin. # Krishna, huilua soittava rakkausseikkailija. # Buddha, otettu buddhalaisuudesta, etelässä Balarama, Krishnan isoveli. # Kalki tai Kalkin, ilmestyy viimeisenä päivänä palauttaakseen järjestyksen, eräänlainen messiashahmo. ==Lähteet== == Aiheesta muualla == Luokka:Hindulaiset jumalat Luokka:Seulonnan keskeiset artikkelit
Shiva

Shiva (usein Šiva, devanagari: शिव, IAST: Śiva) on hindulaisuuden jumaluuden kolmiopin luova ja tuhoava jumala (Brahma on luojajumala, Vishnu ylläpitävä). Shivaa palvoo hindulaisuuden shaivistinen suuntaus. Shivaa kuvataan monissa hahmoissa, mutta usein häntä palvotaan abstraktissa muodossa: palvonnan kohteena on linga, kivipaaden esittämä fallossymboli, joka seisoo yonin, feminiinisen periaatteen (eli voiman), päällä. == Shivan tunnusmerkit == Shivan tärkein tunnusesine on kolmikärki, joka edustaa kolmea olemisen tasoa ja kolminaisuusjumalia Brahmaa, Vishnua sekä Rudraa (joka usein hieman harhaanjohtavasti samaistetaan myös suoraan Shivaan). Shivalla on myös usein askeettinuttura ja sininen kaula, ja hänen seurassaan on härkä. Shiva pitelee usein kapeaa rumpua, joka edustaa rytmin ja tanssin lisäksi maailman luomista ja on taiteellisuuden vertauskuva. Shiva kuvataan usein tanssivana, ja häntä pidetäänkin kosmisen tanssin tai joogan herrana. Yksi Shivan muodoista on jumala, joka on puoliksi mies ja puoliksi nainen. Shiva on kaikkien (jumal)ilmentymien taustalla – puhdas tietoisuus, joka suuntautuu joko "ulospäin" tai "sisäänpäin". Tästä syystä hänet kuvataan "kolmas silmä" puoliksi suljettuna, sillä kun hän avaa sen, maailmankaikkeus tuhoutuu. Tarinan mukaan Shivan puoliso Parvati hiipi salaa Shivan selän taakse ja laittoi kätensä tämän silmien eteen. Maan päälle levisi pimeys kun jumala oli sulkenut silmänsä. Siksi Shivan otsasta leimahti liekki, jonka takaa paljastui kolmas silmä. Se toi valon takaisin maan päälle. == Shivan puoliso == Shivan puoliso ja hänen feminiininen energiansa on Parvati, jonka pahaa vastaan sotiva muoto on nimeltään Durga. Durgan suusta syntynyt raivoisa ilmenemismuoto on Kali, joka edustaa kaikkeuden voimaa vapautettuna täydessä voimassaan valmiina tappamaan kaiken tietämättömyyden. Shivan ja Parvatin poika on tunnettu elefantinpäinen Ganesha. == Shivan inkarnaatiot == Sanotaan että Shiva ei inkarnoidu avataaraksi, koska hän on kaiken tuolla puolen. Sen sijaan hänen feminiininen puolensa tai periaatteensa inkarnoituu esimerkiksi Devin muodossa. Vishnun inkarnaatio Rama puolestaan palvoi Shivaa. Shiva on sekä luoja, ylläpitäjä että tuhoaja. Shaivismin mukaan kaikki hindujen jumalat ja jumalattaret ovat osa Shivaa. Shivalla on viisi roolia: # luoja # säilyttäjä # pahan tuhoaja # syntien karkottaja # siunaaja Näistä siunaajan rooli katsotaan merkityksellisimmäksi. == Lähteet == * * Kuinka Shiva sai kolmannen silmänsä Luokka:Hindulaiset jumalat Luokka:Seulonnan keskeiset artikkelit
Siva

Siva, Siwa, Shiva tai Šiva voi viitata johonkin seuraavista: ==Shiva tai Šiva== * Shiva, hindulainen jumala * šiva, juutalainen suruviikko ==Siva== * Siva, Kaman sivujoki Venäjällä * Siva, kylä Venäjällä * Sivan piiri Venäjällä * Síva, kylä Kreetan saarella Kreikassa ==Siwa== * Siwa, lähikauppaketju Suomessa * Siwa, keidas Egyptissä
Ammus

Ammus eli projektiili on yleisnimitys, joka käsittää kaikki ampuma-aseella ammuttavat heittokappaleet eli heitteet. Ammusten päätyyppejä ovat luodit, kranaatit ja erikoisammukset. Historiallisesti tunnetaan lukuisia erilaisia ammuksia, joita ovat muun muassa terävät nuolet, tylppäpäiset vasamat, lingonkivet, tykinkuulat, srapnellit sekä katapulteilla ammuttavat kivet ja sytytysammukset. Ammus voidaan laukaista joko heittoaseen kineettisellä energialla tai tuliaseen kemiallisella energialla. Tuliaseessa ajopanoksen palaessa vapautunutta lämpöä muuttuu kaasumaisten reaktiotuotteiden laajentuessa ammuksen liike-energiaksi. Tuliaseiden ammus-ajopanosyhdistelmät voivat olla joko patruunalaukauksia, joissa ajopanos ja ammus ovat yksi yhdistelmä, tai kartussilaukauksia, joissa ajopanos ja ammus ladataan aseeseen erikseen. Patruuna tarkoittaa ampumatarvikeyhdistelmää, jossa ammus mahdollisine sytyttimineen, hylsy, ruutipanos ja nalli on liitetty yhdeksi kokonaisuudeksi. Patruuna sisältää yhtenä kokonaisuutena kaikki ammuksen liikkeelle saattamiseen tarvittavat elementit. Lähes kaikki pienikaliiberiset tuliaseet ovat patruunalaukausaseita. Ensimmäiset patruunalaukausaseet, ns. kammiotykit tulivat käyttöön 1400-luvulla. Kartussilaukauksessa ammus ja ajopanos ladataan aseeseen erikseen. Tätä laukaustyyppiä käytetään varsinkin järeäkaliiberisissa (yli 100 mm) tykeissä, joissa patruunalaukauksen käyttö ei teknisistä syistä ole mielekästä: patruunan fyysinen koko ja paino kasvaisivat liian suuriksi. Tällöin ladataan panoskammioon ensin ammus ja sitten ajopanoksen sisältävä kartussi, joka voi olla sytyttimen sisältävässä messinkihylsyssä taikka tekstiili- tai pahvipakkauksessa, jolloin erillinen sytytin asetetaan viimeisenä ennen lukon sulkemista. Etenkin hyvin järeäkaliiberisissa laivatykeissä on suosittu tekstiilipakattuja ruutipusseja, jolloin ajopanoksen määrää voidaan helposti säätää ampumamatkan suhteen. Mustaruutiaseissa on käytetty usein patruunaa muistuttavaa ”esilatausta”, kartussia, jossa luoti ja ruuti on koottu paperiseen kääreeseen. Kartussi on nopeuttanut suustaladattavan aseen lataamista. Suustaladattavien aseiden lataamisen apuna on käytetty myös nk. banderollia, olkavyötä, jossa on puisia säiliöitä laukauskohtaisesti esimitattua ruutia ja luotia varten. Tällöinkään ei ole voinut puhua patruunasta, sillä banderollin sisältö on pitänyt purkaa ja sijoittaa aseen piippuun ilman säiliötään. == Lähteet == * * *
Christer Pettersson

Carl Gustaf Christer Pettersson (23. huhtikuuta 1947 Solna, Tukholman lääni – 29. syyskuuta 2004 Solna, Tukholman lääni) oli ruotsalainen mies, jota epäiltiin 28. helmikuuta 1986 tapahtuneesta pääministeri Olof Palmen salamurhasta. Käräjäoikeus tuomitsi Petterssonin murhasta elinkautiseen vankeuteen, mutta hovioikeus totesi hänet syyttömäksi vähäisten todisteiden takia ja vapautti hänet. Keskustelu syyllisyydestä jatkuu edelleen. Pettersson oli aiemmin tuomittu vuonna 1970 hänen puukotettuaan itselleen ennestään tuntemattoman miehen. Pettersson tuomittiin tästä taposta vankeuteen vuonna 1974. Pettersson kuoli aivoverenvuotoon lyötyään päänsä syyskuussa 2004. == Lähteet == == Aiheesta muualla == Luokka:Ruotsalaiset rikolliset Luokka:Syytteistä vapautetut Luokka:Vuonna 1947 syntyneet Luokka:Vuonna 2004 kuolleet
Grob G109

Grob G109 on saksalainen kaksipaikkainen rinnakkainistuttava moottoripurjelentokone. Koneessa on yleensä voimanlähteenä 2–2,4-litrainen Limbach-lentomoottori, josta saadaan tehoa noin 80–100 hevosvoimaa. Toiminta- aika koneella on noin 5 tuntia per tuhat kilometriä (ilman reservejä), ja tyypillinen matkalentonopeus koneella on 150–170 km/h. Kone on purjelentokonemaisuudestaan johtuen varsin liitokykyinen, ja moottori sammutettuna se lentää tyynessä säässä kilometrin korkeudesta vielä noin 30 kilometriä. ==Ominaisuudet== * Siiven kärkiväli: 16,6 m * Pituus: 7,88 m * Korkeus: 1,68 m * Siipipinta-ala: 20,4 m2 * Istuinpaikkoja: 2 * Suurin lentoonlähtöpaino: 825 kg * Hyötykuorma: 203 kg == Suoritusarvot == * Lentoonlähtönopeus: 85 km/h * Nousunopeus: 95 km/h * Matkalentonopeus: 150–170 km/h * Suurin sallittu nopeus: 240 km/h * Lähestymisnopeus tyynessä: 115 km/h * Pienin sakkausnopeus: 76 km/h * Kiitotievaatimus lentoonlähdössä: 200–400 m * Kiitotievaatimus laskussa: n. 200 m ==Aiheesta muualla== *Grob Aircraft AG * Suomalaisia Grob moottoripurjelentokoneita ja historiaa Luokka:Moottoripurjelentokoneet
Giovanni Maria da Crema

Giovanni Maria da Crema oli italialainen säveltäjä ja luutisti. Hän eli 1500-luvulla ja oli syntynyt todennäköisesti jo 1400-luvun puolella. Creman arvellaan toimineen hovissa 1500-luvun alkupuolella. Crema julkaisi useita luuttukappaleita 1540-luvulla. Hän kuoli 1550-luvulla tai myöhemmin. Luokka:Italialaiset säveltäjät Luokka:Renessanssisäveltäjät Luokka:Syntymävuosi puuttuu Luokka:1500-luvulla kuolleet
Pseudomorfoosi

Pseudomorfoosi on geologinen ilmiö, jossa mineraalirakeen alkuperäinen mineraali vaihtuu toiseen mutta sen alkuperäinen muoto säilyy. Luokka:Geologiset prosessit
Eusebios

Eusebios () tai Eusebius (lat.) on seuraavien historiallisesti merkittävien henkilöiden nimi: * Eusebios Kesarealainen (n. 275–339), kirkkohistorioitsija, tunnetuin Eusebios * Eusebius, paavi vuosina 309–310 * Eusebios Myndoslainen (300-luvulla), uusplatonilainen filosofi * Eusebios Nikomedeialainen (k. 342), Nikomedeian ja Konstantinopolin piispa * Eusebius Sophronius Hieronymus eli Pyhä Hieronymus (n. 347–420), kirkkoisä.
Hinajana

Hinajana (sanskritia; devanagari: हीनयान; IAST: hīnayāna; 'pieni vaunu') on mahajana-buddhalaisten käyttämä nimitys niistä vanhemmista buddhalaisista koulukunnista, jotka sitoutuvat paali-kaanoniin. Muihin buddhalaisuuden suuntauksiin verrattuna hinajanaa pidetään konservatiivisena. Termin käytöstä ja merkityksestä on useita mielipiteitä oppineiden ja buddhalaisten keskuudessa, monesti termiä on pidetty halventavana. Neutraalimpia termejä hinajana-buddhalaisuudelle ovat toisinaan käytetyt nikāya-buddhalaisuus ja śrāvakayāna. Näillä molemmilla termeillä on kuitenkin myös muita käyttöjä. Ainoa nykyään olemassa oleva hinajana-buddhalainen suuntaus on theravada- koulukunta. == Lähteet == Luokka:Buddhalaisuuden koulukunnat‎
Luettelo Intian kansallisista kielistä

Tämä on luettelo Intian kansallisista kielistä. Intiassa on käytössä 22 virallista kieltä, jotka on lueteltu perustuslain liitteessä 8. Intian virallinen kieli on devanagariaakkosin kirjoitettu hindi ja keskushallinnon kieli on englanti Intian perustuslain artiklan 343 mukaan. == Kansalliset kielet == * assami * bengali * bodo * dogri * gudžarati * hindi * kannada * kašmiri * konkani * maithili * malajalam * manipuri * marathi * nepali * orija * pandžabi * sanskrit * santali * sindhi * tamili * telugu * urdu ==Lähteet== Kansallisista kielistä Intian kansallisista kielistä
Mäkkylän kummitus

Mäkkylän kummitus on vuoden 1946 lopulla vajaan kuukauden ajan yksittäiseen taloon keskittynyt selittämättä jäänyt poltergeist-ilmiö. Ilmiö sai suomalaisessa lehdistössä suurta huomiota. Ilmiöt alkoivat 10. lokakuuta vuonna 1946 Mäkkylässä nykyisellä Helsingin ja Espoon rajalla. Konstaapeli August Heinosen taloon suuntautui pari viikkoa kivien heittelyä. Kivisade ajoittui illan hämärtyessä aina kello 22 saakka. Kivisade loppui ja pari päivää oli aivan rauhallista, kunnes 21. lokakuuta talon sisätiloissa alkoi esineiden lentely itsestään. Asukkaat todistivat muun muassa kukkaruukun putoavan pöydältä, uunin luukkujen avautuvan sisältöjen lentäessä ulos ja silitysraudan lentävän ilman poikki. Lehdet kirjoittivat ilmiöistä ensimmäisen kerran 26. lokakuuta. Talon ympärille kertyi juttujen tuomana väkeä, joka aiheutti levottomuuksia. He syyttivät asukkaita Mustan Raamatun lukijoiksi, ja August Heinosta lyötiin. Ilmiöille kertyi enemmän todistajia. Muiden muassa sähköasentajat näkivät sulakkeiden irtoavan sulaketaulusta. ==Kritiikki ja todenperäisyys== Poliisi selvitti kummittelua alusta alkaen. Leppävaaran poliisiasemalta oli jopa kymmenen poliisia etsimässä kivien heittelijää löytämättä syyllistä. Kivien heittelyä oli poliisinkin mukaan tapahtunut, mutta esineiden lentelyn sisätiloissa se katsoi olevan sensaationhakuista liioittelua. Samoin, kenenkään poliisimiehen ei myönnetty nähneen lentelyä tai uskoneen sen todenperäisyyteen. Mäkkylän kummituksen sanotaan lopettaneen kummittelunsa kuukauden vaihteessa. Tapahtumien aikaan poliisina Leppävaarassa toiminut Reino Lindfors on myöhemmin paljastanut pojalleen Mäkkylän kummituksen olleen huijausta. Reino oli kertonut asiasta pojalleen vuonna 1996. Kun poliisit olivat ympäröineet talon, hieman yli 20-vuotias mies oli tilaisuuden tullen kaivanut taskustaan kiviä ja kivisade alkoi tämän jälkeen. Kun poliisi sai miehen kiinni itse teossa, ei kummitteluja talossa enää havaittu. Asiasta ei tuolloin tehty sen suurempaa numeroa. ==Kirjallisuutta== * ==Aiheesta muualla== * Olevaisen yöpuoli: Vaimosniemen kummitus ja 50 muuta poltergeistia - PDF muodossa (sivu 128) * Mäkkylän kummitustalo * Hämmästyttävät ilmiöt jatkuvat Pitäjänmäellä Huom. maksuseinä! * Espoon poltergeist: Mitä tapahtui Mäkkylän kummitustalossa syksyllä 1946? Luokka:Kummitustapaukset Luokka:1946
Maurice Utrillo

Maurice Utrillo, oikealta nimeltään Maurice Valadon (26. joulukuuta 1883, Pariisi – 5. marraskuuta 1955 Dax, Landesin departementti) oli ranskalainen, Pariisin koulukuntaan kuulunut taidemaalari. Maurice Utrillo syntyi Montmartrella Pariisissa taidemaalari Suzanne Valadonin aviottomana lapsena. Espanjalainen kirjailija Miguel Utrillo tunnusti hänet pojakseen. Utrillon elämää hallitsivat voimakas alkoholisoituminen ja mielenterveydelliset ongelmat, joita hän purki maalaustaiteeseensa. Silti hän vietti mielisairaaloissa ja parantoloissa osia elämästään. Utrillo maalasi konemaisesti, spontaanisti, valtavalla nopeudella ja kulki tarjoamassa vielä märkiä kankaitaan kapakoihin punaviiniä saadakseen. Erilaiset seinät ja muurit ovat hänen tuotannossaan keskeisellä sijalla. Pääosan maalauksistaan hän teki Montmartrella. Hänen taiteestaan voidaan erottaa valkoinen kausi 1908–1914, jolloin hän käytti paljon sinisen ja ruskean sävyjä valkoisia seiniä maalatessaan. Hän kuvasi vaaleita seinäpintoja sitomalla värit yhteen liiman ja liitujauhon sekoituksella. Herkkä värisommittelu tehostaa teoksen surullista tunnelmaa. Utrillon katsotaan kuvanneen Montmartren hökkeleiden ja kapakoiden lakastunutta viehätystä paremmin kuin kukaan muu. Utrillo alkoi saavuttaa menestystä taiteilijana vuoden 1910 tienoilla, ja hänestä tuli kansainvälisesti tunnettu taiteilija. Hän ei kuitenkaan koskaan päässyt yli sairaudestaan. Itsemurhayritystä seurasi pitkäkestoinen sekavuustila ja toipilasaika. Myöhemmin hän löysi uskonnosta helpotusta tilaansa. Hän yritti herättää huomiota käyttäytymällä erikoisesti: hänen luokseen sai tulla vain tietynväriseen asuun pukeutuneena. Hän soitti harmonia ja ilmoitti säveltävänsä suurta sinfoniaa, tai leikki pienellä sähkörautatiellä. Vuonna 1935 hän avioitui Lucie Valoren kanssa. Tämä alkoi valvoa hänen elämäänsä ja loi suuren omaisuuden keinottelemalla miehensä maineella ja tauluilla. Maurice Utrillo kuoli 5. marraskuuta 1955. ==Kirjallisuutta== * ==Lähteet== == Aiheesta muualla == * Maurice Utrillo. Boheemi ja Pariisin kuvaaja, Helsingin Sanomat Viikkoliite, 14.07.1929, nro 28, s. 3, Kansalliskirjaston digitaaliset aineistot Luokka:Ranskalaiset taidemaalarit Luokka:Vuonna 1883 syntyneet Luokka:Vuonna 1955 kuolleet
Cristóbal de Morales

Cristóbal de Morales (noin 1500 Sevilla – 7. lokakuuta 1553 Marchena) oli yksi aikansa tärkeimmistä espanjalaisista säveltäjistä. == Elämä == Morales syntyi ja opiskeli Sevillassa. Vuonna 1535 Morales muutti Roomaan, jossa hän toimi jonkin aikaa laulajana kuorossa. Vuonna 1545 hän palasi Espanjaan. Morales kuoli Marchenassa. == Musiikki == Lähes kaikki Moralesin teokset ovat uskonnollista musiikkia. Hän sävelsi muun muassa yli 100 motettia sekä monta messua. Luokka:Espanjalaiset säveltäjät Luokka:Renessanssisäveltäjät Luokka:Syntymävuosi tuntematon Luokka:Vuonna 1553 kuolleet
Giovanni Gabrieli

Giovanni Gabrieli (noin 1553 – 12. elokuuta 1612) oli italialainen säveltäjä ja urkuri. Gabrieli syntyi Venetsiassa ja aloitti musiikinopiskelun luultavasti setänsä Andrea Gabrielin johdolla. Lisäksi häntä mahdollisesti opetti Orlando di Lasso. Myöhemmin Gabrielista tuli yksi Euroopan arvostetuimmista säveltäjistä. Gabrieli ansioitui sekä maallisen että uskonnollisen musiikin säveltäjänä. == Opetustyö == Giovanni Gabrieli oli myös merkittävä opettaja. Erityisen suuri vaikutus hänellä oli Alppien pohjoispuolisen Euroopan musiikilliseen kehitykseen, sillä monet hänen sittemmin huomattaviin asemiin nousseista oppilaistaan olivat kotoisin saksankieliseltä kielialueelta. Seuraavat 16 muusikkoa opiskelivat todistetusti Gabrielin johdolla: Gregor Aichinger, Melchior Borchgrevinck, Hans Brachrogge, Christoph Clemsee, Christoph Cornet, Johann Grabbe, Gallus Guggumos, Paul Homberger, Christoph Kegel, Niels Mortensen Kolding, Wilhelm Lichtlein, Hans Nielsen, Mogens Pedersøn, Giacomo Rondenin, Heinrich Schütz ja Alessandro Taddei.Charteris 1996, s. xi. Myös seuraavia 17 muusikkoa pidetään (tai ainakin vanhemmassa tutkimuskirjallisuudessa on pidetty) mahdollisina Gabrielin oppilaina: Andreas Aagesen, Wilhelm Egbertsen, Alessandro Grandi, Alvise Grani, Giovanni Battista Grillo, Georg Gruber, Adam Gumpelzhaimer, Hans Leo Haßler, Georg Poss, Michael Praetorius, Giovanni Priuli, Francesco Spongia detto Usper, Francesco Stivori, Jan Pieterszoon Sweelinck, Pater F. Thaddeo, Giovanni Valentini ja Mikołaj Zieleński.Charteris 1996, s. xi-xiii. == Lähteet == == Aiheesta muualla == ==Kirjallisuutta== * Charteris, Richard: Giovanni Gabrieli (ca. 1555–1612): A Thematic Catalogue of His Music with a Guide to the Source Materials and Translations of His Vocal Texts. Stuyvesant, NY: Pendragon Press, 1996. (Thematic catalogues, 20). ISBN 0-945193-66-1 (sid.) Luokka:Italialaiset säveltäjät Luokka:Renessanssisäveltäjät
Sulawesi

Sulawesi eli Celebes on Isojen Sundasaarten kolmanneksi suurin saari Indonesiassa Kaakkois-Aasiassa. Suurin Sulawesin saarella sijaitseva kaupunki on yli 1,3 miljoonan asukkaan Makassar. == Maantiede ja luonto == Päiväntasaaja kulkee Sulawesin läpi. Sulawesi on pääosin vuoristoinen, mutta etenkin eteläisissä osissa on laajoja tasankoja. Saaressa on neljä niemimaata, jotka muodostavat kolme merkittävää merenlahtea. Saarella on noin 5 500 kilometriä rantaviivaa. Korkein vuori on 3 455 metrin korkeuteen yltävä Rantekombola. Saarella vallitsee pääasiassa kostea trooppinen ilmasto. Merkittävimpiä syviä järviä ovat Towuti, Poso ja Matana, ja saarella virtaavat joet ovat lyhyitä. Kasvillisuutena on sademetsiä ja monsuunimetsiä, rannikolla mangrovemetsiä. Sulawesin eläimistö on erilainen kuin muualla Indonesiassa, etenkin lännempänä olevilla Wallacen linjan toisella puolella olevilla saarilla. Sulawesin erikoisuuksiin lukeutuvat kummituseläimet, esimerkiksi celebesinkummituseläin (Tarsius tarsier), sekä harvinainen pieni puhvelieläin anoa, oma sivettieläinlaji celebesinpalmunäätä ja useita muita sivettieläimiä. == Historia == Sulawesille alkoi muodostua sulttaanikuntia 1500-luvulla, kun saaren valtioiden hallitsijat kääntyivät islaminuskoon.Taylor, s. 66 Portugalilaiset saapuivat saarelle vuonna 1512 pyrkiessään hallitsemaan maustekauppaa, mutta alankomaalaiset perustivat Makassariin kaupankäynnin keskuksen vuonna 1607 ja alkoivat asteittain hallitsemaan saarta. 1800-luvun alkupuolella Alankomaat hallitsi saaren rannikkoalueita,Taylor, s. 220 ja vuonna 1911 se sai täyden hallinnan saaresta. Japani miehitti Sulawesin toisen maailmansodan aikana, ja saaresta tuli osa Indonesiaa vuonna 1950. Saarella on tämän jälkeen ollut kapinoita, mihin Indonesian hallitus vastasi perustamalla Gorontalon provinssin vuonna 2001 ja Länsi-Sulawesin provinssin vuonna 2004. == Provinssit == Sulawesilla sijaitsevat seuraavat Indonesian provinssit: * Gorontalo * Länsi-Sulawesi (Sulawesi Barat) * Etelä-Sulawesi (Sulawesi Selatan) * Keski-Sulawesi (Sulawesi Tengah) * Kaakkois-Sulawesi (Sulawesi Tenggara) * Pohjois-Sulawesi (Sulawesi Utara) == Lähteet == * === Viitteet === == Aiheesta muualla == * Luokka:Seulonnan keskeiset artikkelit
Khaironeian taistelu

Khaironeian taistelussa Makedonian kuningas Filippos II kukisti Kreikan kaupunkivaltiot joita johtivat Ateena ja Theba. Taistelu käytiin elokuussa 338 eaa. Boiotiassa lähellä Khaironeiaa. Taistelun jälkeen Filippos kokosi kreikan kaupungit Korintin liittoon jonka johtajaksi hänet myös valittiin.Sheppard, s. 60–62 Taistelukenttä oli Khaironeian kaupungin ja Kefissos-joen välissä. Filippoksen poika Aleksanteri johti makedonialaista raskasta ratsuväkeä joka oli makedonialaisten vasemmalla siivellä. Filippos asetti jalkaväkensä keskelle, ja johti itse oikeaa siipeä. Ateenalaiset olivat Filipposta vastapäätä ja thebalaiset oikealla siivellä. Heti Aleksanteria vastapäätä oli Theban pelätty pyhä joukko. Historioitsija Polyainos mainitsee kirjassaan Strategemata että makedonialaiset käyttivät taistelussa hyväkseen sotajuonta. Filippoksen johtama oikea siipi perääntyi ateenalaisten edeltä. Ateenalaiset luulivat olevansa voitolla ja ryntäsivät makedonialaisten perässä. Sekasorrossa ateenalaisten falangi hajosi ja makedonialainen ratsuväki hyökkäsi syntyneitä aukkoja kohtaan. Kun makedonialaisten oikea siipi teki vielä vastahyökkäyksen lähtivät ateenalaiset pakoon. Thebalaiset jäivät nyt makedonialaisen jalkaväen ja ratsuväen väliin ja heidät lyötiin perusteellisesti. Theban 300-henkinen pyhä joukko tapettiin viimeiseen mieheen. == Lähteet == * === Viitteet === == Aiheesta muualla == Luokka:Antiikin taistelut
Muhammad Nagib

Ali Muhammad Nagib (, 19. helmikuuta 1901 Khartum – 28. elokuuta 1984 Kairo) oli Egyptin tasavallan ensimmäinen presidentti 18. kesäkuuta 1953 – 14. marraskuuta 1954. Nagibin isä, joka oli Egyptin armeijan sotilas, ei halunnut pojastaan sotilasta, vaan Nagib opiskeli ensin kääntäjäksi, suoritti myöhemmin tutkinnon valtiotieteistä ja toisen oikeustieteistä. Hänen äitinsä oli sudanilainen. Nagib osasi ranskaa, saksaa, italiaa ja englantia, lisäksi hän alkoi myöhemmin opetella hepreaa. Hän ei suorittanut tohtorintutkintoa vaan lähti sittenkin armeijauralle. Muhammad Nagib valmistui kuninkaallisesta sotilasakatemiasta Kairossa. Hän oli kenraalina vuoden 1948 arabien ja Israelin sodassa. Hän liittyi 1949 vallankumoukselliseen vapaiden upseerien liikkeeseen ja nousi sen johtoportaaseen. Liikkeen johtajan eversti Gamal Abdel Nasserin tavoitteena oli syöstä vallasta brittien hallinnassa ollut kuningas Faruk. Heinäkuun 23. päivänä 1952 ryhmä iski ja kuningas syöstiin vallasta. Kuninkaaksi tuli kuusikuukautinen Fuad II. Nagib nimitettiin armeijan komentajaksi pitämään se vallankumouksellisten upseerien käsissä. Hänet valittiin Egyptin pääministeriksi ja kuninkaallisen sijaishallituksen jäseneksi syyskuussa 1952. Kun Egyptin tasavalta julistettiin 18. kesäkuuta 1953, Muhammad Nagibista tuli Egyptin presidentti. Hän oli samaan aikaan presidentti, pääministeri ja vallankumousneuvoston puheenjohtaja. Nasser syytti Nagibia toiminnasta laittoman muslimiveljeskunnan kanssa ja diktaattorin elkeistä. Armeijan ja Egyptin komennosta käytiin lyhyt kiista, jonka Nasser voitti ja vallankumousneuvosto ilmoitti Nagibin erosta 24. helmikuuta 1954. Kansan protestit pakottivat ottamaan hänet takaisin seuraavana päivänä, mutta Nasser jäi pääministeriksi ja vallankumousneuvoston johtoon, joten Nagibin johtoasema oli enää seremoniallinen. Nasser asetti Naguibin epäviralliseen kotiarestiin Kairon esikaupunkihuvilaan, jonka omisti Zeinab Al-Wakil, entisen pääministerin Mustafa al-Nahhasin vaimo. Presidentti Anwar Sadat vapautti Naguibin kotiarestista vuonna 1971. == Lähteet == == Aiheesta muualla == Luokka:Egyptiläiset sotilaat Luokka:Egyptiläiset kenraalit Luokka:Egyptin presidentit Luokka:Egyptin pääministerit Luokka:Vuonna 1901 syntyneet Luokka:Vuonna 1984 kuolleet
Chuck Palahniuk

Charles ”Chuck” Palahniuk (['pɔːlənɪk], kuten 'paula-nick', Arkistoitu , Internet Archive 29.10.2015.s. 21. helmikuuta 1962 Pasco, Washington) on yhdysvaltalainen kirjailija. Hänet tunnetaan parhaiten romaanistaan Fight Club (1996), johon myös David Fincherin ohjaama Fight Club -elokuva perustuu. Provosoivat aiheet ovat Palahniukille tyypillisiä, ja häntä onkin kutsuttu ”shokkikirjailijaksi”. Palahniuk on Yhdysvalloissa kohonnut niin kutsutun X-sukupolven suosituimpien kirjailijoiden joukkoon. Hänellä on internetissa erittäin aktiivinen faniyhteisö. Palahniuk osallistuu itse aktiivisesti kotisivuillaan käytäviin keskusteluihin ja kommentoi faniensa kirjoituksia. Palahniuk on voittanut töistään useita kirjallisuuspalkintoja, muun muassa Pacific Northwest Booksellers Association Awardin Fight Clubista sekä Oregon Book Awardin romaanistaan Survivor. Palahniukilta on suomennettu romaanit Fight Club (1996), Eloonjäänyt (1999), Tukehtuminen (2001) ja Kirottu (2011). == Elämäkerta == Palahniuk on koulutukseltaan toimittaja. Ennen menestymistä kirjailijana hän oman kertomansa mukaan työskenteli myös mekaanikkona. Palahniuk teki myös vapaaehtoistyötä ja kuljetti ihmisiä eri tukiryhmiin. Vuonna 1999 Palahniukin isä ja tämän naisystävä murhattiin. Murhaaja tuomittiin kuolemaan. Palahniuk on sittemmin kirjoittanut myös esseitä, tarinoita ja haastatteluja. == Teoksia == * * * * === Suomentamattomia teoksia === *Invisible Monsters (1999) *Lullaby (2002) *Diary (2003) *Fugitives and Refugees: A Walk in Portland, Oregon (2003) *Non-Fiction: True Stories (2004) *Haunted (2005) *Rant (2007) *Snuff (2008) *Pygmy (2009) *Tell-All (2010) *Doomed (2013) *Beautiful You (2014) *Make Something Up (2015) *Bait: Off- Color Stories for You to Color (2016) *Legacy: An Off-Color Novella for You to Color (2017) *Adjustment Day (2019) == Aiheesta muualla == * The Cult, virallinen fanisivu == Lähteet == Luokka:Yhdysvaltalaiset kirjailijat Luokka:Vuonna 1962 syntyneet Luokka:Elävät henkilöt
Hindu (täsmennyssivu)

Hindu tarkoittaa seuraavia asioita: * hindulaisuuden tunnustaja * Hindu, kylä Emmastessa, Virossa * Hindu, kylä Orissaaressa, Virossa * Hindu, kylä Salmessa, Virossa * The Hindu, intialainen sanomalehti
Apollonios Rhodoslainen

Apollonios Rhodoslainen (, , noin 290–230 eaa.Otavan Suuri Ensyklopedia, Hakemisto-osa 1. Otava 1982, s. 8238.) oli antiikin kreikkalainen eeppinen runoilija ja grammaatikko, jonka pääteos on argonauttien retkestä kertova laaja runoelma Argonautika.Apollonius of Rhodes. Lives of the Hellenistic Poets. Viitattu 3.1.2016. Apollonios eli Aleksandriassa. Argonautika on ainoa hellenistiseltä kaudelta säilynyt eeppinen runoelma. Se toimi Vergiliuksen Aeneis-eepoksen muutamien episodien esikuvana. Myös myöhempi roomalainen runoilija Valerius Flaccus piti hänen teostaan esikuvana laatiessaan omaa Argonautica-runoelmaansa. == Lähteet == == Aiheesta muualla == * Luokka:200-luvulla eaa. syntyneet Luokka:200-luvulla eaa. kuolleet Luokka:Antiikin kreikkalaiset eeppiset runoilijat Luokka:Antiikin kreikkalaiset grammaatikot
Kapillaari-ilmiö

Kapillaari-ilmiö eli hiusputki-ilmiö tai hiushuokoisuus on ilmiö, jossa neste etenee pinnan vettymisilmiön seurauksena kapeassa rakenteessa tai putkessa. Ilmiö on nähtävissä pystysuoraan asennetussa putkessa jossa neste nousee ylöspäin painovoimaa vastaan. Ilmiö johtuu siitä, että molekyylien väliset voimat ovat voimakkaampia nesteen ja kiinteän aineen välillä kuin pelkän nesteen sisällä. Kapillaari-ilmiö aiheuttaa nestepinnan kaareutumisen ylöspäin putken reunojen lähellä. Joissakin nesteissä, kuten elohopeassa, molekyylien väliset voimat ovat suurempia nesteen sisällä kuin nesteen ja kiinteän aineen välillä. Tällöin neste pyrkii sellaiseen muotoon, jossa sillä on mahdollisimman pieni ala. Kapillaari-ilmiö toimii siis päinvastaiseen suuntaan eli nestepinta kaareutuu alaspäin. Kotioloissa ilmiötä voidaan havainnollistaa leikkaamalla esimerkiksi sanomalehden sivun reunasta paperisuikale, ripustamalla suikale pystyasentoon ja asettamalla paperin alapää vedellä täytettyyn läpinäkyvään juomalasiin. Vesi nousee paperia pitkin ylöspäin. ==Kaava== Nestepatsaan korkeus h (metreissä) saadaan yhtälöstä: :h={{2T\cos{\theta}}\over{\rho g r}}, missä :T = rajapinnan pintajännitys (N/m) :θ = kontaktikulma :ρ = nesteen tiheys (kg/m3) :g = putoamiskiihtyvyys (m/s²) :r = putken säde (m). Lasiputkessa olevalle vesipatsaalle (ilmassa merenpinnan korkeudella) pätee :T = 0,0728 N/m 20 °C lämpötilassa :θ = 20° :ρ = 1000 kg/m3 :g = 9,80665 m/s², joten nestepatsaan korkeus on :h\approx {{1.4 \cdot 10^{-5} \; \text{m}^{2}}\over r}. == Katso myös == *Koheesio *Adheesio *Transpiraatio *Osmoosi *Juuripaine *Haihtumisimu == Lähteet == == Aiheesta muualla == Luokka:Virtausdynamiikka Luokka:Hydrogeologia Luokka:Seulonnan keskeiset artikkelit
Apuleius

Lucius Apuleius eli Apuleios (n. 123/125 - n. 180) oli roomalainen retoriikan opettaja, kirjailija ja keskiplatonilainen filosofi. Häneltä tunnetaan varhaisin kokonaisuudessaan säilynyt latinankielinen romaani Kultainen aasi (Metamorphoses), jonka arvioidaan valmistuneen vuonna 123.Guinness World Records 2009. Sanoma Magazines 2008. s. 171. == Kirjallinen ura ja ajattelu == Apuleius oli kotoisin Numidian Madaurasta. Hän opiskeli Karthagossa ja Ateenassa. Hän avioitui varakkaan naisen kanssa, mutta joutui vaikeuksiin tämän sukulaisten kanssa, koska nämä syyttivät Apuleiusta noituudesta. Puolustuspuheensa Apuleius julkaisi nimellä Apologia. Teoksen nimi on sittemmin yleistynyt tarkoittamaan johdonmukaista ja rationaalista todistelua sekä kristinuskon teologista puolustamista eli apologetiikkaa. Apuleiuksen kirjoitustyyli oli rehevää ja sananvalinnoiltaan omaperäistä. Hän sai Karthagossa arvostetun pappisviran, sacredos provinciae. Filosofialtaan Apuleius katsoi olevansa platonilainen, mutta hänen ajattelussaan on vahva mysteeriuskonnon vivahde. Hän tunsi Isiksen ja Osiriksen mysteerit, jotka kuvastuvat hänen tunnetuimmassa teoksessaan Kultainen aasi. Teoksen päähenkilö muuttuu aasiksi. Teoksessa on myös tunnettu kohtaus Eroksesta ja Psykhestä. Kokoelma Florida käsittää hänen parhaita luentojaan ja teos Sokrateen jumalasta (De deo Socratis) pohdintaa omastatunnosta. == Teoksia == *Amor ja Psyke, suomentanut Edv. Rein. Lilius & Hertzberg 1907. *Kultainen aasi eli Muodonmuutoksia (Asinus aureus eli Metamorphoses), suomentanut, johdannon ja selitykset kirjoittanut J. A. Hollo. Tammi, 1957. *Rosvon urotyö. Kuuluu teokseen: Piirakkasota : Valikoima huumoria, Veikko Huovinen, toim. Veijo Meri ; kuv. R. Westrén-Doll. Weilin & Göös, 1964. * Sokrateen jumalasta (De deo Socratis) * Apologia * Florida * Platonista ja hänen opistaan (De Platone et eius dogmate) * Maailmankaikkeudesta (De mundo) == Lähteet == == Kirjallisuutta == * * == Aiheesta muualla == * Vapaasti ladattavia Apuleiuksen e-kirjoja Project Gutenbergiltä ja Projekti Lönnrotilta * (123 A.D - 180) the Famous Berber writer * Lucii Apuleii Metamorphoses * Lucius Apuleius: De Platone et eius dogmate Luokka:120-luvulla syntyneet Luokka:180-luvulla kuolleet Luokka:Roomalaiset filosofit Luokka:Roomalaiset kirjailijat Luokka:Roomalaiset reettorit
Areios

Areios (, ; 256–336) oli Aleksandrian presbyteeri. Hän aiheutti ensimmäisen vakavan areiolaiseksi riidaksi kutsutun oppiriidan kristillisessä kirkossa. Hänen mukaansa Kristuksessa ihmiseksi tullut Sana (logos) on eri olemusta kuin Isä. Sana ei ole iankaikkinen, vaan luotu ja oli myös aika, jolloin häntä ei ollut. == Elämä == Areios oli käynyt teologiset opintonsa Antiokiassa. Myöhemmin hänestä tuli pappi Aleksandriassa.Halldorf 2000, s. 107-108 Aleksandriassa ollessaan Areios esitti teologisia näkemyksiään, jotka saivat kannatusta loogisuudellaan. Kaupungin piispa Aleksander Aleksandrialainen varoitti Areiosta, että tämä oli poikkeamassa oikeasta uskosta, jolloin Areios syytti Aleksanderia vääräuskoiseksi. Vastalauseeksi Aleksander kokosi piispankokouksen vuonna 320, jossa Areios kannattajineen tuomittiin harhaoppisiksi ja he joutuivat kirkon ulkopuolelle.Halldorf 2000, s. 108 Areios siirtyi Antiokiaan, jossa hän sai jalansijaa. Uusi teologia alkoi jakaa kristikuntaa kahtia. Keisari Konstantinus Suuri halusi tehdä sovun ja määräsi Nikean kirkolliskokouksen kutsuttavaksi koolle 325. Kirkolliskokous julisti areiolaisuuden harhaopiksi, mikä ei kuitenkaan vähentänyt areiolaisuuden kannatusta.Halldorf 2000, s. 109–110 Konstantinus Suuri määräsi muutamia vuosia kokouksen jälkeen, että areiolaiset on otettava takaisin kirkon yhteyteen. Vuonna 336 Konstantinopolissa oli määrä järjestää kokous Areioksen anateeman purkamisesta, mutta Areios kuoli päivä ennen kokouksen alkua sisäiseen verenvuotoon.Halldorf 2000, s. 111–112 == Teologia == Areioksen mukaan jos Jumala on Jumala, ei hän voi olla luotu eikä syntynyt. Jumalan poika ei siis voi olla Jumala sanan varsinaisessa merkityksessä, sillä Jeesus oli syntynyt, mikä tarkoittaa että hänet on myös luotu. Areios ei hyväksynyt, että yksi ainoa Jumala jaetaan kahdeksi, Isäksi ja Pojaksi, koska Jumala on ainutlaatuinen ja jakamaton.Halldorf 2000, s. 107 Jeesus on kuitenkin täydellinen luomus ja synnitön, jonka Jumala on korottanut Pojan arvoon, mikä mahdollistaa sovitustyön. Pelastus näin tuli jumalalta, joka ei ollut Jumala.Halldorf 2000, s. 107–109 Areiolaisuus julistettiin heresiaksi vuonna 325 Nikean ensimmäisessä kirkolliskokouksessa ja vuonna 381 Konstantinopolin ensimmäisessä kirkolliskokouksessa. Yhä vielä ortodoksisen kirkon piispanvalaan kuuluu kohta: == Lähteet == * === Viitteet === == Aiheesta muualla == * Luokka:Berberit Luokka:Uskonnolliset johtajat Luokka:Vuonna 256 syntyneet Luokka:Vuonna 336 kuolleet Luokka:Seulonnan keskeiset artikkelit
Moroni

Moroni on Komorien pääkaupunki ja maan suurin kaupunki. Arvion mukaan vuonna 2010 kaupungin asukasluku oli 48 543World Gazetteer. Kaupunki sijaitsee Grande Comore -saaren länsirannalla. Sitä palvelee kaupungin pohjoispuolella sijaitseva Moroni Hahayan kansainvälinen lentokenttä (IATA-koodi: HAH).AirDB == Historiaa == Arabit perustivat Moronin luultavasti 10. vuosisadalla. Kaupunki oli Bambaon sulttaanikunnan pääkaupunkina. Kauppaa käytiin Sansibarin kanssa. Suuri Badjanami-moskeija valmistui vuonna 1427. Ranskan valta alkoi alueella 1840-luvulla. Moronista tuli pääkaupunki vuonna 1958. ==Talous== Moronin sataman kautta kulkee Komorien ulkomaankauppa. Satamasta viedään ulkomaille vaniljaa, kaakaota ja kahvia. Siellä on myös polttoaineiden varastotiloja. Kaupungin matkailuelinkeino on kehittynyt huonosti. ==Nähtävyyksiä== * Vanha kaupunki (Medina) * Karthalan tulivuori * Palais du Peuple (kansan palatsi) == Lähteet == == Aiheesta muualla == *Moroni Lonely Planet *
Triumfi

thumb|200px|Marcus Valerius Corvinuksen triumfi kuvattuna Andreas Schlüterin (1664–1714) tekemässä reliefissä Varsovan Krasiński-palatsissa. Triumfi (lat. triumphus) on kulkue, jolla palkittiin sotilasmenestystä saavuttanut komentaja antiikin Roomassa. Tapa saattaa olla lähtöisin etruskeilta, jo Rooman kuninkaiden kerrotaan viettäneen triumfeja. Alun perin kyseessä oli uskonnollinen kulkue, jolla pyrittiin puhdistamaan palaava armeija. Rooman senaatti myönsi triumfin, jos edellytykset täyttyivät, esimerkiksi taisteluissa oli täytynyt surmata vähintään 5 000 vihollista. Myöhemmin kulkueesta tuli keisarien yksinoikeus, ja sotapäälliköille saatettiin myöntää ainoastaan triumfin arvomerkit eli ornamenta triumphalia. Triumfin viettäjä oli triumfaattori (triumphator). Hän matkusti neljän hevosen vetämissä kullatuissa vaunuissa kasvot punaisiksi maalattuina ja puettuna muistuttamaan Juppiter Optimus Maximusta esittäviä vanhoja terrakottapatsaita kaupungin halki pitkin sacra viaa eli pyhää tietä joukkojensa, sotasaaliin ja merkittävien sotavankien kanssa. Triumfikulkueen kärjessä kulkivat virkamiehet ja senaattorit valkoisissa viitoissa ja päät seppelöityinä. Heitä seurasivat torvensoittaja, sotasaalista kantavat orjat ja sotavangit. Sotavankien perässä tulivat triumfaattori purppuranvärisessä toogassa ja laakeriseppele päässään ja sotilaat laakerinoksat käsissään. Sotilailla oli tuona päivänä oikeus vapaasti ilmaista ajatuksensa päälliköstään ja upseereistaan. Kulkue lähti liikkeelle Campus Martinukselta, kiersi Capitolin-ja Platiumin-kukkulat ja kulki lopulta Forum Romaniumin halki. Juppiterin temppelissä triumfaattori suoritti hartausmenot sekä laski laakeriseppeleen ja kultaisen kruunun jumalan huomaan kiitokseksi hänen avustaan. Juhlallisuudet päättyivät Capitoliumilla nautittuun yleiseen juhla-ateriaan. Tuona päivänätriumfaattori a kohdeltiin melkein jumalana, vaikka hänen takanaan vaunuissa seisoikin orja, joka kuiskaten muistutti, että juhlittu voittaja oli vain kuolevainen. Triumfin yhteydessä uhrattiin Jupiterille valkoisia härkiä. Triumfi oli suuri kunnia, jota perhe saattoi muistella sukupolvia myöhemmin. Triumfin nurjana puolena oli sen aiheuttama kateus. == Lähteet == Luokka:Antiikin Rooman politiikka Luokka:Antiikin Rooman uskonto